rlitschk/wikidir huggingface dataset:
Deelbrügg (hoochdüütsch Deelbrügge) is en lütten Oort in de Gemeen Beverst in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Beverst. De Oort liggt op de Wersermünner Geest. Dat Water ut dat Rebeed flütt över de Luun af, de direkt an’n Oort langs geiht. De Naveröörd sünd Heyerhöben in’n Noorden, Wehldörp, Wachholt un Beverst in’n Noordoosten, Beverstermöhlen in’n Oosten, Bruunshusen in’n Süüdoosten, Adelst/Stubben in’n Süden, Huh in’n Süüdwesten, Freeschluunbarg in’n Westen un Westerbeverst un Dohren in’n Noordwesten. De Oort geiht trügg op de Watermöhl Deelbrügg, de in dat Vörder Register toeerst vörkummt, dat ut de Tied üm 1500 stammt. Bet in dat 20. Johrhunnert bestünn de Oort blots ut de Watermöhl. Eerst denn sünd dor en poor annere Hüüs tokamen. De Möhl is bet 1950 lopen. 1992 hett de Besitter de Möhl an de Samtgemeen Beverst övergeven, de dat Gebüüd saneert hett. In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to de Huusvaagdie Bexhöv in dat Arvgericht
Scholen betekent School, Lehranstalt, Scholen, Gemeen in’n Landkreis Deefholt, Neddersassen, Scholen, Oort in de Gemeen Ne’enkarken in’n Landkreis Cuxhoben, Neddersassen, Scholen, Oort in de Gemeen Engeln in’n Landkreis Deefholt, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Op de Scholen (hoochdüütsch Scholien) is en Oort, de twüschen de Gemenen Neenkarken un Oterndörp (Samtgemeen Land Hadeln) in’n Landkreis Cuxhoben, Neddersassen, opdeelt is. De Oort liggt an de Mehm in Land Hadeln un in de Masch von de Ünnerelv. De Naveröörd sünd Oterndörp un Wellingsbüttel in’n Noorden, dat Oosterenn Oterndörp in’n Noordoosten, Oosterbrook in’n Oosten, Pehmworth in’n Süden, Neenkarken un Brüünhemm in’n Süüdwesten un Katthusen in’n Westen. De Oort hett vör 1852 to dat Kaspelsgericht Oosterenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort hett bet 1929 to de Gemeen Oosterenn-Oterndörp tohöört. As düsse Gemeen 1929 oplööst worrn is, is en Deel von Scholen an de Stadt Oterndörp kamen, de süden Deel aver mit Brüünhemm un Pehmworth an de Gemeen Neenkarken. Scholen is evangeelsch-luthersch präägt un höört to dat Kaspel von de Severus-Kark in Oterndörp. För de Kathoolschen is de Hillig-Krüüz-Kark in Oterndörp tostännig. För de beiden Delen von Scholen sünd de freewilligen Füürwehrn Neenkarken un Oterndörp mit tostännig. Dör Scholen löppt de Kreisstraat 16, de in’n Noordwesten an
Scholien betekent Plural von Scholion. Dat is ok de hoochdüütsche Naam von Scholen, Oort in de Gemenen Ne’enkarken un Oterndörp in’n Landkreis Cuxhoben, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Frankriek (franzöösch France [fʁɑ̃ːs], basksch Frantzia, bretoonsch Bro-C’hall, katalaansch/okzitaansch França, korsisch Francia), amtlik Franzöösche Republik (franzöösch la République française [ʁe.py.ˈblik fʁɑ̃.ˈsɛz]) is ene konstitutschschonelle Republik un een Einheidsstaat med enen semipräsidentschellen Systeem. Frankriek liggt to’n groten Deel in Westeuropa, besitt man vele Överseegebede in Süüdamerika, in’n indschen Ozeaan, Atlantik un in’n Pazifik. De europääsche Deel van Frankriek geit van de Middelländsche See bet to’n Engelschen Kanaal un van’n Rhien bet to’n Atlantik. Dat Land heet wegen Form ook „Sösseck“ un hett acht Naverstaten: Belgien, Luxemborg, Düütschland, Swiez, Italien, Monaco, Andorra un Spanien. In den Överseegebeden het Frankriek ook Grenzen med Brunsilgen, Surinam un med Sint Maarten, enen Land binnen den Köningriek van den Nederlannen. Frankriek is de Flach na dat gröttste un na Inwoner (achter Düütschland) dat tweedgröttste Land in de Europääsche Union. Frankriek hett (na Russland un Ukraine) de drüddgröttste Flach up den Kontinent Europa. Paris is Hööftstadt un Amtsprake is sied 1539 Franzöösch. Den 1. Januar 2024 leven rund 68,4 Millionen Minschen in Frankriek. De Franzöösche Republik verklöört in de Verfatung, dat se undeelbar, laizistisch, demokraatsch un sotschaal is. Grundsatz is: „Regerung van Lüüd dör Lüüd un för Lüüd“. Frankriek is sövengröttste Weerdschop op de Welt. Levensstandard un
Dit Woort hett noch annere Bedüden: kiek dorför ünner Katthüserdeel. Katthusen (hoochdüütsch Katthusen) is en Hoff in de Gemeen Oterndörp (Samtgemeen Land Hadeln) in’n Landkreis Cuxhoben, Neddersassen. In’n Süden von’n Hoff Katthusen in de Gemeen Neenkarken liggt de Oortsdeel Katthüserdeel, de sien Naam von’n Hoff kregen hett. Düsse Oortsdeel warrt ok fakener eenfach blots Katthusen nöömt. De Oort liggt in Land Hadeln in de Masch von de Ünnerelv. Dat Water ut dat Rebeed flütt över Gravens na de Mehm. De Naveröörd sünd Oterndörp in’n Noorden, Scholen in’n Oosten, Brüünhemm un Neenkarken in’n Süüdoosten, Höden un Höörfelln in’n Süden, Dellnwort in’n Süüdwesten, Süderwisch in’n Westen un Aßel in’n Noordwesten. De Oort hett vör 1852 to dat Kaspelsgericht Westerenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort hett bet 1929 to de Gemeen Westerenn-Oterndörp tohöört. As düsse Gemeen 1929 oplööst worrn is, is de Hoff an de Stadt Oterndörp kamen. Katthusen is evangeelsch-luthersch präägt un höört to dat Kaspel von de Severus-Kark in Oterndörp. För de Kathoolschen is de Hillig-Krüüz-Kark in Oterndörp
Katthüserdeel is en lütten Oort in de Gemeen Neenkarken (Samtgemeen Land Hadeln) in’n Landkreis Cuxhoben, Neddersassen. De Oort warrt fakener ok eenfach Katthusen nöömt. De Oort liggt in Land Hadeln in de Masch von de Ünnerelv. Dat Water ut dat Rebeed flütt över Gravens na de Welster un de Mehm. De Naveröörd sünd de Hoff Katthusen in’n Noorden, Oterndörp in’n Noordoosten, Scholen un Brüünhemm in’n Oosten, Neenkarken un Höden in’n Süüdoosten, Höörfelln in’n Süden, de Lee in’n Süüdwesten, Dellnwort in’n Westen un Süderwisch un Smeelweg in’n Noordwesten. De Oort hett sien Naam von’n Hoff Katthusen, de anners as Katthüserdeel aver to de Gemeen Oterndörp höört. De Oort hett vör 1852 to dat Kaspelsgericht Neenkarken in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort höört al von öllers bi de Gemeen Neenkarken mit bi. Katthüserdeel is evangeelsch-luthersch präägt un höört to dat Kaspel von de Marien-Kark in Neenkarken. För de Kathoolschen is de Hillig-Krüüz-Kark in Oterndörp tostännig. För Katthüserdeel is de freewillige Füürwehr Neenkarken mit tostännig. Dör Katthüserdeel löppt de Landsstraat 118,
Hans-Jürgen Wächter (* 16. Oktober 1946 in Daulsen) is en düütschen Politiker von de SPD. Wächter is 1946 in Daulsen boren un hett dor de eersten twölv Johr von sien Leven leevt. 1958 is de Familie na Uphusen tagen. Na de Volksschool hett he en Lehr as Drucker maakt un as Drucker arbeidt bet he en egen Schrievworenladen in Uphusen opmaakt hett. Blangenbi hett he en Studium op Lehramt an Beroopscholen maakt. In’n Hauptberoop harr he von 2004 bet to sien Rohstand 2012 as Viez dat Leid von de Berooplichen Scholen in’n Enkelthannel in Bremen. He weer von 1972 bet 2016 Liddmaat in’n Stadtraad von de Gemeen Achem un von 1981 bet 2016 Liddmaat in’n Kreisdag von’n Landkreis Veern. In de Stadt Achem weer he von 1976 bet 1982 un von 1999 bet 2006 Viez-Börgermeester un in’n Kreisdag von 1986 bet 1999 Vörsitter von de SPD-Frakschoon. Nadem sien Vörgänger Christoph Rippich hauptamtlichen Börgermeester von Achem worrn is, hett Wächter 1999 dat Amt as Landraad von’n Landkreis Veern övernahmen. He weer bet to’n 30. September 2005 de letzte ehrenamtliche Landraad. Na em hett Peter Bohlmann dat Amt as Landraad hauptamtlich övernahmen. As 2006 Christoph Rippich as Börgermeester von Achem ophöört hett,
Holte betekent Holte, Oort in de Gemeen Bistrup in’n Landkreis Ossenbrügge, Neddersassen, Holte, Stadtdeel von de Stadt Düörpm, Noordrhien-Westfalen, Holte, Oort in de Gemeen Halver in’n Märkschen Kreis, Noordrhien-Westfalen, Holte, Oort in de Gemeen Rhauderfehn in’n Landkreis Leer, Neddersassen, Holte, Oort in de Gemeen Wietzen in’n Landkreis Neenborg, Neddersassen, Holte, Oort in de Gemeen Wipperfürth in’n Oberbergschen Kreis, Noordrhien-Westfalen, Holte-Lastrup, Oort in de Gemeen Löhn in’n Landkreis Eemsland, Neddersassen, Holte, Oort in de Gemeen Geeste in’n Landkreis Eemsland, Neddersassen, Holte, Oort in de Kommun Rudersdal in Däänmark, Vorm Holte, Oort in de Gemeen Radevormwald in’n Oberbergschen Kreis, Noordrhien-Westfalen, Slott Holte, Oort in de Gemeen Slott Holte-Stoukenbrouk in’n Kreis Patterbuorn, Noordrhien-Westfalen. Dat is ok de hoochdüütsche Naam von en Reeg Öörd, de op Platt Holt heten doot. Holte is de Familiennaam von Alfons Holte (1923–2013), düütschen Sänger, Beatrix von Holte (üm 1250–1327), düütsche Förstäbtissin, Burchard von Holte († 1118), düütschen Bischop, Geir Holte (* 1959), noorweegschen Skilanglöper, Hardy Holte (* 1957), düütschen Schriever un Psycholoog, Hermann I. von Holte († 1253), düütschen Abt, Jutta von Holte († 1251), düütsche Äbtissin, Jutta von Holte († 1327), düütsche Äbtissin, Ludolf von Holte († 1247), düütschen Bischop, Tor Håkon Holte (* 1958), noorweegschen Skilanglöper,
Wens betekent Wens, Oort in’n gemeenfre’en Bezirk Oosterheid in’n Landkreis Heidkreis, Neddersassen, Wens, Oort in de Gemeen Heeßel in’n Landkreis Rodenborg, Neddersassen, Monsieur Wens, belgischen Comic. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wense betekent von der Wense, Eddelfamilie ut Neddersassen, Wense, Oort in de Gemeen Wenneborg in’n Landkreis Paane, Neddersassen. Dat is ok de hoochdüütsche Naam von Wens, Oort in’n gemeenfre’en Bezirk Oosterheid in’n Landkreis Heidkreis, Neddersassen, Wens, Oort in de Gemeen Heeßel in’n Landkreis Rodenborg, Neddersassen. Wense is de Familiennaam von Adolf August Friedrich von der Wense (1754–1836), düütschen Hoffbodirekter, Adolf Friedrich von der Wense (1832–1883), düütschen Offzeer un Politiker, August von der Wense (1792–1867), düütschen Verwaltungsbeamten, August von der Wense (1854–1930), düütschen Politiker, Ernst-August von der Wense (1899–1966), düütschen Politiker, Ernst Wense (1875–1929), öösterriekschen Politiker, Ernst-August von der Wense (1899–1966), düütschen Politiker, Ernst von der Wense (1791–1875), düütschen Verwaltungsbeamten, Georg von der Wense (1582–1641), düütschen Verwaltungsbeamten, Hans Jürgen von der Wense (1894–1966), düütschen Schriever, Översetter un Komponist, Joachim von der Wense (* 1945), düütschen Politiker, Jürgen von der Wense (1894–1966), düütschen Schriever, Översetter un Kumponist, Theodor von der Wense (1904–1977), öösterriekschen Patholoog. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Abel Dufrane (* 8. Mai 1880 in Frameries; † 29. Dezember 1960 in Mons) weer en belgisch Entomoloog mit dat Spezialrebeet Bottervagels. Dufrane hett insbesünnere de Bottervagels vun den Kiwusee in Zentraalafrika utforscht. He weer Liddmaat vun den königlich belgischen entomologischen Vereenigung. Dufrane, A. 1929, Variation chez Papilio (S.S.) antimachus Drury. Lambillionea 29:138-139. Dufrane, A. 1933 Quelques Rhopaloceres. Lambillionea 33:164-166. Dufrane, A. 1936 Sur quelques espèces du genre Papilio. Lambillionea 36:40-42. Dufrane, A. 1939 Lepidopteres du Kivu. Bulletin et Annales de la Société Royale Entomologique de Belgique 79:405-408. Dufrane, A. 1940 Lepidopteres du Kivu (2e note) (1). Bulletin et Annales de la Société Royale Entomologique de Belgique 80:129-134. Dufrane, A. 1945 Lepidopteres du Kivu (3e note) (1). Bulletin et Annales de la Société Royale Entomologique de Belgique 81:90-143. 1946 Papilionidae. Bulletin et Annales de la Société Royale Entomologique de Belgique 82:101-122. Dufrane, A.1947 Pieridae. Bulletin et Annales de la Société Royale Entomologique de Belgique 83:46-73. Dufrane, A. 1948 Lepidopteres du Kivu. Quatrieme Note (1). Bulletin et Annales de la Société Royale Entomologique de Belgique 84:160-168. Dufrane, A. 1948 A propos de Danaus (Limnas Hbn) chrysippus L. (Lep. Danaidae). Miscellania Entomologica 45:49-51. Dufrane, A. 1948 Note sur les Danaidae. Bulletin Mensuel
Martin Luther King jr. (* 15. Januar 1929 in Atlanta as Michael King jr.; † 4. April 1968 in Memphis, Tennessee) weer en US-amerikaansch Baptistenpaster un Börgerrechtler. He gellt as en vun de herutragen Vertreder in den Kamp gegen Ünnerdrücken un soziale Ungerechtigkeit un weer tüschen Midden vun de 1950er un Midden vun de 1960er Johren de bekanntst Spreker vun de US-amerikaansch Börgerrechtsbewegung (Civil Rights Movement). He hett den zivilen Ungehorsam as Middel gegen de politische Praxis vun de Rassentrennung (Racial segregation) in de Süüdstaaten vun de USA ünnerstütt un fördert un hett an entspreken Aktschonen deelnommen. Wesentlich dör den Insatz un Wirkkraft vun King is dat Civil Rights Movement to en Massenbewegen wurrn, de dat sluutend henkreegen hett, dat de Rassentrennung per Gesett uphaben un dat nich inschränkt Wahlrecht för de swaart Bevölkerung vun de US-Südstaaten inführt wurr. Wegen sien Engagements för soziale Gerechtigkeit kreeg he 1964 den Freedensnobelpries. An‘ 4. April 1968 wurr King bi en Anslag in Memphis dood schaaten. King wurr as Söhn vun de Mestersche Alberta Christine Williams King (1904–1974) un hör Ehmann Martin Luther King (1899–1984, oorsprünglich Michael King), den 2. Prediger vun de baptistischen Ebenezer-Gemeend Atlanta boren. Sien Vader weer vör sien Tätigkeit
Holsterhusen betekent Holsterhusen, Oort in de Gemeen Essen, Noordrhien-Westfalen, Holsterhusen, Oort in de Gemeen Herne, Noordrhien-Westfalen, Holsterhusen, Oort in de Gemeen Dössen in’n Kreis Riäkelhusen, Noordrhien-Westfalen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dellnwort (hoochdüütsch Dörringworth) is en lütten Oort in de Gemeen Neenkarken (Samtgemeen Land Hadeln) in’n Landkreis Cuxhoben, Neddersassen. De Hoff Döscher in’n Oostergehrendeel von de Lee tellt ok to Dellnwort. De Oort liggt in Land Hadeln in de Masch von de Ünnerelv. Dat Water ut dat Rebeed flütt över de Dellnworter Waterlöös na de Mehm hen af. De Naveröörd sünd Süderwisch un Smeelweg in’n Noorden, Oterndörp un de Hoff Katthusen in’n Noordoosten, Katthüserdeel in’n Oosten, Höden, Neenkarken un Höörfelln in’n Süüdoosten, de Lee in’n Süüdwesten, dat Oosterenn von de Worth in’n Westen un dat Oosterenn von Olenbrook in’n Noordwesten. De Oort kummt 1139 as Turneworthe toeerst in de Oorkunnen vör. Dellnwort weer över lange Tied en Deelgericht von dat Patrimonialgericht von Good Wellingsbüttel. De Oort hett vör 1852 to dat Kaspelsgericht Neenkarken in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort höört al von öllers bi de Gemeen Neenkarken mit bi. Dellnwort is evangeelsch-luthersch präägt un höört to dat Kaspel von de Marien-Kark in Neenkarken. För de Kathoolschen is de Hillig-Krüüz-Kark
Brüünhemm (hoochdüütsch Brüninghemm) is en Oort in de Gemeen Neenkarken (Samtgemeen Land Hadeln) in’n Landkreis Cuxhoben, Neddersassen. De Oort liggt an de Mehm in Land Hadeln un in de Masch von de Ünnerelv. Dat Water ut dat Rebeed flütt över de Brüünhemmer Waterlöös na de Mehm hen af. De Naveröörd sünd Oterndörp in’n Noorden, Wellingsbüttel un Scholen in’n Noordoosten, Oosterbrook in’n Oosten, Pehmworth in’n Süüdoosten, dat Süderenn von Neenkarken in’n Süden, Neenkarken un Höden in’n Süüdwesten, Katthüserdeel in’n Westen un de Hoff Katthusen in’n Noordwesten. De Oort hett vör 1852 to dat Kaspelsgericht Oosterenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort hett bet 1929 to de Gemeen Oosterenn-Oterndörp tohöört. As düsse Gemeen 1929 oplööst worrn is, is Brüünhemm mit Pehmworth un en Deel von Scholen an de Gemeen Neenkarken kamen. Brüünhemm is evangeelsch-luthersch präägt un höört to dat Kaspel von de Severus-Kark in Oterndörp. För de Kathoolschen is de Hillig-Krüüz-Kark in Oterndörp tostännig. För Brüünhemm is de freewillige Füürwehr Neenkarken mit tostännig. Dör Brüünhemm löppt de Kreisstraat 15, de
Aßel (hoochdüütsch Assel) is en lütten Oort in de Gemeen Oterndörp (Samtgemeen Land Hadeln) in’n Landkreis Cuxhoben, Neddersassen. De Oort liggt in Land Hadeln in de Masch von de Ünnerelv. Dat Water ut dat Rebeed flütt över Waterlösen na de Mehm hen af. De Naveröörd sünd Müggendörp, Besenhalm un Westerwisch in’n Noorden, Oterndörp in’n Oosten, Smeelweg un Süderwisch in’n Süden un dat Oosterenn von Olenbrook in’n Westen. De Oort hett vör 1852 to dat Kaspelsgericht Westerenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort hett bet 1929 to de Gemeen Westerenn-Oterndörp tohöört. As düsse Gemeen 1929 oplööst worrn is, is Aßel an de Stadt Oterndörp kamen. Aßel is evangeelsch-luthersch präägt un höört to dat Kaspel von de Severus-Kark in Oterndörp. För de Kathoolschen is de Hillig-Krüüz-Kark in Oterndörp tostännig. För Aßel is de freewillige Füürwehr Oterndörp mit tostännig. Aßel liggt an en lüttje Siedenstraat von de Kreisstraat 70, de in’n Oosten na Oterndörp rin geiht un in’n Süüdwesten an de Bundsstraat 73. De B 73 löppt in’n Noordwesten över Olenbrook
Westerwisch betekent Westerwisch, Oort in de Gemeen Cuxhoben in’n Landkreis Cuxhoben, Neddersassen, Westerwisch, Oort in de Gemeen Oterndörp in’n Landkreis Cuxhoben, Neddersassen, Westerwisch, Oort in de Gemeen Thänhusen in’n Landkreis Veern, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Pehmworth (hoochdüütsch Pedingworth) is en Oort in de Gemeen Neenkarken (Samtgemeen Land Hadeln) in’n Landkreis Cuxhoben, Neddersassen. De Oort warrt ok woll Jerusalem nöömt. To Pehmworth höört ok de lüttjere Oort Heimhusen mit bi, de op de süden Sied von de Utwettern liggt. De Oort liggt an de Mehm in Land Hadeln un in de Masch von de Ünnerelv. De Naveröörd sünd Scholen in’n Noorden, Oosterbrook in’n Oosten, Ophusen in’n Süüdoosten, Heimhusen un Helmworth in’n Süden, dat Süderenn von Neenkarken in’n Süüdwesten, Höörfelln in’n Westen un Neenkarken un Brüünhemm in’n Noordwesten. De Oort hett vör 1852 to dat Kaspelsgericht Oosterenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort hett bet 1929 to de Gemeen Oosterenn-Oterndörp tohöört. As düsse Gemeen 1929 oplööst worrn is, is Pehmworth mit Brüünhemm un en Deel von Scholen an de Gemeen Neenkarken kamen. Pehmworth is evangeelsch-luthersch präägt un höört to dat Kaspel von de Severus-Kark in Oterndörp. För de Kathoolschen is de Hillig-Krüüz-Kark in Oterndörp tostännig. För Pehmworth is de freewillige Füürwehr Neenkarken mit tostännig. Pehmworth
De Hinnerk-Willem-Kopp-School is en Grundschool in Neenkarken. Dreger is de Samtgemeen Land Hadeln. Se liggt in de Dörpstraat 52 un is nöömt na’n fröheren Ministerpräsident von Neddersassen, Hinnerk Willem Kopp, de ut Neenkarken stammen dee. De School hett 6 Schoolmeesters, 4 pädagoogsche Mitarbeiders un 75 Schölers. Na de 4. Klass doot de Kinner in’e Regel na dat Schoolzentrum Oterndörp (Johann-Heinrich-Voss-School oder Gymnasium Oterndörp) wesseln. De Schölers kaamt ut de Öörd von de Gemenen Neenkarken (Neenkarken, Brüünhemm, Dellnwort, Höörfelln, Katthüserdeel, Pehmworth, Scholen un dat Süderenn von Neenkarken) un de Lee (Lee, Kampen un Heernskoop). 1929 is de vörher egenstännige Gemeen Oosterenn Oterndörp oplööst worrn. Dorbi sünd de Öörd Brüünhemm un Pehmworth un en Deel von’n Oort Scholen an de Gemeen Neenkarken wesselt. Brüünhemm un Pehmworth harrn egene Volksscholen. De polietsche Gemeen un de Karkengemeen harrn nu Plaans, de lüttjen Volksscholen dichttomaken un in Neenkarken en ne’e grote School to boon. Besünners hett sik ok Hinnerk Willem Kopp dor för insett, de to disse Tied Landraad von’n Kreis Hadeln weer. Dat is denn so beslaten worrn un de Kark hett dor Land to geven, üm de School op dat Land to boon. De Boarbeiden hebbt in’n August 1930 anfungen. De Grundsteen is
Hinnerk-Willem-Kopp-School betekent Hinnerk-Willem-Kopp-School, Grundschool in Neenkarken in’n Landkreis Cuxhoben, Neddersassen, Hinnerk-Willem-Kopp-School, fröheren Naam von en Grundschool in Hannover in de Region Hannover, Neddersassen, Hinnerk-Willem-Kopp-School, fröheren Naam von en Grundschool in Paane in’n Landkreis Paane, Neddersassen, Hinnerk-Willem-Kopp-School, fröhere Hauptschool in Münner in’n Landkreis Hameln-Purmunt, Neddersassen, Hinnerk-Willem-Kopp-School, fröheren Naam von en Hauptschool in Ronnenbarg in de Region Hannover, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Borgwall bi Ottens weer en Wallanlaag, de in de Neegd von Ottens bi Buxthu legen hett. Se liggt bi’n Maiklockenbarg, en Barggraff ut de Bronztied, op en Geestsporn, de in dat Daal von de Eest rinreckt, un güntsied von Heimbrook. De Borg liggt strategisch good op en Geestsporn, de Ümgegend büddt na all Sieden goden Schuul. Von de Borg ut weren de Falkenbarg in Huusbrook, Mesborg un sogor Blankenees to sehn. Blangen dat Flach, op dat de Anlaag liggt, doot op twee Sieden dröge Grunnen liggen. An de apene Sied na Süüdoosten to weer de Borg, de de Form von en Halvkrink harr, dör en Klint schuult un dor vör leeg de moorige Grund von de Eest. Op de Sied na de Geest to is de Hauptwall anleggt worrn, mit en Binnendörmeter von 70 bet 80 m. De Vörwäll un Gravens hebbt en Vörborg billt. En Barggraff in de Neegd is as Utkiek bruukt worrn. De Herkumst von de Borg is nich bekannt. De Anlaag düüdt op en sassische Fluchtborg hen. Hermann Grotefend weer vermoden, dat dat en dynastische Wahnborg von de Familie von Heimbrook ween is. De Historiker Artur Conrad Förste wiest dat trügg, ünner annern mit dat